tomron87/hebrew-wikipedia-sentences-corpus huggingface dataset:
אולם, מרבית הסיפורים המשותפים בעשורים הראשונים של החברה הצעירה נכתבו עם מעט התייחסות - אם בכלל - להמשכיות המרכזית.
לאורך ההיסטוריה הפרסומית של החברה, היא הציגה גרסאות שונות של גיבורי-העל שלה - לרוב תוך ביטול קיומה של הדמות המקורית עליה היא מבוססת.
כך לדוגמה הוצגו גרסאות חדשות לפלאש, גרין לנטרן והוקמן בסוף שנות ה-50 של המאה ה-20, עם כוחות-על דומים אך שמות שונים וביוגרפיות בדיוניות שונות.
בדומה, גיבורי-על כמו באטמן - שהופיעו מאז שנות ה-40 - שמרו על צעירותם גם בשנות ה-70 של המאה ה-20. כדי להסביר זאת, הכותבים והעורכים הציגו את רעיון ה"מולטי-יקום" בסיפור "הפלאשים משני העולמות" משנת 1961, שבו הפלאש מתור הכסף בארי אלן פגש במקבילו מתור הזהב, ג'יי גאריק.
בנוסף למתן האפשרות לשני סיפורים להתקיים במקביל, התאפשר לדמויות דומות מתקופות זמן שונות להיפגש ולהילחם יחדיו נגד איום משותף המאיים על יקומם.
הכותבים ציינו את העולמות כ"ארץ-1", "ארץ-2" וכיוצא בזה.
במשך השנים, כאשר מספר חוברות הקומיקס שהתפרסמו גדל והיסטוריית הדמויות הלכה והסתבכה בנפתולי הזמן, היה זה קשה יותר לשמור על המשכיות רציפה.
כדי להמשיך ולפרסם סיפורים של גיבורי-העל המרכזיים, נוצר הצורך לשמר את הסטטוס-קוו.
למרות ששכתובים שנעשו לדמויות הצליחו במידת מה להסביר חוסר עקביות, עורכי החברה מצאו שקשה לעקוב אחר כדורי הארץ המקבילים וכי מדובר במכשול עבור קהל קוראים חדש.
כדי להתייחס לכך, הם יצרו את אירוע הקרוסאובר הנרחב המשבר בעולמות האינסופיים בשנת 1985, אשר מיזג בין היקומים ובין גיבורי-העל השונים לתוך יקום אחד והיסטוריה משותפת אחת.
אולם, הסדר זה יצר מספר בעיות: קשת סיפור זו ביטלה את הסבר החברה לאפקט הזמן העובר על דמויות החברה, וכן נכשלה בביסוסה של היסטוריה עתידית קוהרנטית, כאשר נוצרו מספר גרסאות סותרות של העתיד.
המיני סדרה שעת אפס: משבר בזמן של שנת 1994 סיפקה את ההזדמנות הנחוצה כדי לטפל בבעיות בקו הזמן ובשכתוב ההיסטוריה של יקום DC.
כתוצאה מכך, כמעט בכל עשור מאז שנות ה-80 של המאה ה-20, יקום DC עבר משבר עיקרי שגרם למספר שינויים שעברו הדמויות להיראות כמו אתחול מחודש שנעשה ליקום, ובו הדמויות פצחו בחיים חדשים ומודרניים יותר.
בד בבד עם אירועי המשבר, חברת DC פרסמה מספר סיפורים ארעיים תחת חותם Elseworlds ("עולמות אחרים"), שהציג גרסאות מקבילות לגיבורי-העל המוכרים (חותם דומה של מארוול קומיקס המתחרה הוא אולטימייט מארוול).
כך למשל, סיפור אחד הציג את ברוס וויין כגרין לנטרן, בעוד סיפור אחר העלה את האפשרות של מה היה קורה אם החללית הקריפטונית בה הגיע סופרמן לכדור הארץ התגלתה בידי הזוג וויין בגות'אם סיטי במקום הזוג קנט מסמולוויל.
בשנת 1996 פורסמה המיני סדרה Kingdom Come ("קץ הממלכה") מאותו חותם, המתארת עתיד אפשרי שבו גיבורי-על מזדקנים חוזרים מפרישתם כדי לעצור אנטי גיבורים צעירים ומסוכנים.
שנתיים לאחר מכן, סיפור העולמות האחרים The Kingdom ("הממלכה") הציג רעיון מולטי-יקומים ישן בשם היפר-זמן שאיפשר לגרסאות מקבילות של דמויות ויקומים להתקיים בשנית.
התהליך עצמו היווה בסיס לפרודיה מאת אלן מור בחוברות Supreme: Story of the Year.
אירוע הקרוסאובר המשבר האינסופי של שנים 2005–2006 יצר מחדש את יקום DC וביסס את השינויים שנוצרו בו עוד באירועי המשבר הקודם.
זאת ועוד, המיני סדרה "52" (2006-2007) קיבעה את העובדה שקיים מולטי-יקום, כאשר ארץ-0 היא העולם המרכזי.
האתחול המחודש של יקום DC שנעשה לכותרי החברה בספטמבר 2011 נקרא "ה-52 החדשים", והוא החל בסוף סיפור הקרוסאובר "פלאשפוינט" בחוברות פלאש.
האירוע מביא לשינוי חדש בפורמט החוברות וכן בדמויות החברה כדי למשוך קוראים חדשים.
מבין השינויים המרכזיים, נכתב כי דמותה של ברברה גורדון שותקה מספר שנים לאחר באטמן: הבדיחה ההורגת, והיא שבה לפעילות שוטפת כלוחמת הצדק באטגירל לאחר שהחלימה ממצבה.
ברוס וויין ממשיך בתפקידו כבאטמן היחיד, כאשר דיק גרייסון חוזר לזהותו של נייטווינג.
דמותו של החץ הירוק שוכתבה כצעירה ומנהלתית יותר, כלומר מנהלת את "תעשיות קווין" בשעות היום ומשתמשת בטכנולוגיה של התאגיד בלחימתו בפשע בלילה.
סיפור מקורו של סופרמן שוכתב באופן קיצוני, ונפטר מהרקע שלו כסופרבוי.
בשכתוב זה, הוא אינו נשוי ללויס ליין ונמצא במערכת יחסים עם וונדר וומן במקום.
האל ג'ורדן מוסר מתפקידו בחיל כפקח ירוק של סקטור 2814, וטבעת הכוח שלו עוברת לסינסטרו; אלק הולאנד חוזר לחיים כאנושי לאחר אירועי "היום הבהיר ביותר"; סיפור המקור של ליגת הצדק שוכתב מהיסוד, ובו באטמן, גרין לנטרן וסופרמן נפגשים כדי להילחם במשרתיו של דארקסייד.
כמו כן, ליגת הצדק בע"מ מוקמת לראשונה.
חברת DC הפסיקה להשתמש בלוגו "ה-52 החדשים" בפרסומיה בקיץ 2015, וזאת במקביל לאירועי "התכנסות" שחגגו את ההיסטוריה של המולטי-יקום.
בפברואר 2016, חברת DC הכריזה על אתחול מחודש לסדרת כותריה תחת השם "הלידה מחדש של DC", שיחל ביוני 2016. הלידה מחדש החלה במהדורה מוגבלת בת 80 עמודים שפורסמה ב-25 במאי 2016, כשלאחריה שני הכותרים הוותיקים Action Comics ו-Detective Comics חזרו למיספורם הקודם.
תמחור החוברות החדש עמד על 2.99 דולר לחוברת, ומרבית החוברות פורסמו פעמיים בחודש.
החברה השתמשה במיני-סדרות "גרין לנטרן: לידה מחדש" ו-"פלאש: לידה מחדש" כבסיס להרצה המחודשת, שתוארה כלידה מחודשת של יקום DC.
פרויקט "לידה מחדש" יציג מחדש אלמנטים מההמשכיות שלפני "פלאשפוינט" שאבדו עם הצגת "ה-52 החדשים".
הרעיון הבסיסי מאחורי יקום DC הוא שהיקום מציאותי כמו העולם האמיתי, מלבד העובדה שקיימים בו גיבורי-על ונבלי-על.
עצם קיומם של אלמנטים בדיוניים אלה מוביל גם לקיומן של ארצות בדיוניות שונות כמדינה המזרח תיכונית קוראק, השוכנת במפרץ הפרסי, המדינה המזרח אירופאית ולטאבה, וערים בדיוניות כגות'אם סיטי ומטרופוליס, המשמשות כארכיטיפ לערים משני צידי המתרס, כאשר גות'אם סיטי אוצרת בחובה את כל האספקטים השליליים של החיים, בעוד מטרופוליס את החיוביים.
קיימים גם גזעים חוצניים בדיוניים (כמו קריפטוניים ותאנאגארים) וכן תרבויות בין-גלקטיות, והגעתה של חללית חייזרית היא דבר שבשגרה.
טכנולוגיה אשר נחשבת לתאורטית בעולם האמיתי כמו בינה מלאכותית וכן מושגים שנחשבים לבלתי אפשריים לפי המדע העכשווי כמו מסע במהירות הגדולה ממהירות האור קיימים וניתנים לשכפול, אם כי נחשבים לנסיוניים וקשים להשגה.
ההיסטוריה הכללית של יקום DC הבדיוני דומה לזו של העולם האמיתי, ובה התרחשו מלחמת העולם השנייה ופיגועי 11 בספטמבר, כמו גם התקיימה הקיסרות הרומית.
אולם, קיימות גם תוספות בדיוניות כמו אטלנטיס, מקום מלוכתו של אקוומן, ובשנים אחרונות גם מלחמת עולם שלישית, לקס לות'ר נבחר לנשיא ארצות הברית, כמו גם ליבשות וערים שלמות שהושמדו.
קיימים גם הבדלים מינוריים נוספים, כמו כדור ארץ גדול יותר המאפשר את אכלוסן של מדינות נוספות שאינן קיימות בעולם האמיתי, וכן כוכב הלכת שבתאי הוא בעל 18 ירחים במקום 19, משום שסופרמן השמיד אחד.
מיני סדרות חשובות ביקום DC
סאגת האפלה הגדולה (Great Darkness Saga) - קשת סיפור בת חמישה חלקים שנמשכה בין אוגוסט לדצמבר 1982 ופורסמה בחוברות מספר 290–294 בכרך השני של לגיון גיבורי-העל.
הסיפור מתמקד במלחמתו של הלגיון מהמאה ה-30 בדארקסייד ובמשרתיו האפלים.
ב"סאגת הברק" של שנת 2007 בכתיבתו של ג'ף ג'ונס הוצגו מחדש חברי הלגיון המקוריים שהופיעו בסאגת האפלה הגדולה.
כמו כן, מקורו של דארקסייד לאחר-המשבר סופר מחדש כאשר סאגת האפלה הגדולה היא חלק חשוב מעברו.
המשבר בעולמות האינסופיים (Crisis on Infinite Earths) - קרוסאובר בן 12 חלקים מאפריל 1985. הישות החוצנית "אנטי-מוניטור" מנסה להשמיד את המולטי-יקום אך מצליח למזג אותו ליקום אחד ויחיד.
מספר רב של דמויות מתות, ביניהן סופרגירל מארץ-2 ופלאש מארץ-1 (בארי אלן).
אגדות (Legends) - קרוסאובר בן שישה חלקים מנובמבר 1986, שבו דארקסייד ומשרתו גלוריוס גודפרי מנסים להרוס את שמם הטוב של גיבורי-העל בעיני האנושות.
בסדרה זו מוצגים לראשונה קבוצת יחידת המתאבדים, קפטן מארוול שלאחר המשבר וליגת הצדק החדשה.
מילניום (Millennium) - קשת סיפור בת שמונה חלקים מינואר 1988, המספרת את עלילותיהם של שומרי היקום בעת שהגלו עצמם מהיקום יחד עם בנות זוגם הזאמארונות ומינו 12 נבחרים חדשים להחליף את מקומם כשומרי היקום.
כל אותה עת, ציידי האדם נשלחים למנוע ממשימתם להצליח.
אודיסיאה קוסמית (Cosmic Odyssey) - קשת סיפור בת ארבע חוברות מדצמבר 1988, בה דארקסייד מבקש להשיג את משוואת האנטי-חיים, השולטת בכוח הרצון.
מותו של סופרמן (The Death of Superman) - קשת סיפור נרחבת המקיפה מספר חוברות, הכוללת את "מותו של סופרמן" מאוקטובר-נובמבר 1992, "לוויה לחבר" מינואר-יוני 1993 ו"שלטונם של הסופרמנים" מיוני-אוקטובר 1993. סיפור הגעתה של המפלצת העוצמתית דומסדיי ומלחמתו של סופרמן בה עד למותם של השניים.
לאחר מותו, ארבעה סופרמנים מנסים לקחת את מקומו.
סאגת האביר (KnightSaga) - טרילוגיית סיפורים נרחבת ("נפילתו של אביר", "מסעו של אביר" ו"סופו של אביר") שנמשכה מאפריל 1993 ועד אוגוסט 1994, שבה ברוס וויין הופך לנכה לאחר שביין שובר את גבו.
הוא מוחלף כבאטמן בידי עזראל, שעם הזמן הופך לאלים וברוס וויין נדרש לאמן חזרה את גופו השבור כדי לעצרו ולשוב לזהותו כבאטמן.
דמדומי הברקת (Emerald Twilight) - מיני-סדרה בת שלושה חלקים מינואר 1994, שבה האל ג'ורדן נותר שבור לב בעקבות השמדת עיר הולדתו קוסט סיטי.
הוא הופך לנבל פאראלקס, משמיד את חיל הפקחים הירוקים והורג את שומרי היקום פרט לאחד.
קייל ריינר הופך לגרין לנטרן החדש בעקבות מאורעות אלו.
שעת אפס: משבר בזמן (Zero Hour: Crisis in Time) - אירוע קרוסאובר בן חמישה חלקים מספטמבר 1994, שבו אקסטנט ופאראלקס מתכננים ליצור מחדש את המולטי-יקום לתועלתם הזדונית, וקו זמן חדש נוצר.
הלילה האחרון (The Final Night) - אירוע קרוסאובר שהתפרס על פני 24 חוברות מנובמבר 1996, ובו אוכל-שמשות מאיים על החיים בכדור הארץ לאחר שהוא מכלה את השמש.
האל ג'ורדן מקריב את חייו כדי להשמידו.
DC נגד מארוול (DC Vs.
Marvel) - אירוע קרוסאובר בין חברות הקומיקס בן ארבע חוברות שהתפרסם בין אפריל למאי 1996. שני אחים, שכל אחד מהם מייצג את DC ואת מארוול, מתוודעים אחד לקיומו של השני ומזמנים סדרת קרבות בין גיבורי-העל הידועים ביותר של יקומיהם, כאשר הצד המפסיד יפסיק מלהתקיים.
אף צד אינו מפסיד, והאחים מחליטים ליצור יקום חדש בשם "יקום אמלגם", אשר בו חיים גיבורי-על שהתמזגו משני היקומים הקיימים.
באטמן: שטח הפקר (Batman: No Man's Land) - קשת סיפור נרחבת שהתפרסמה על פני חוברות באטמן השונות בין מרץ לנובמבר 1999, ובה באטמן מנסה להשליט סדר בגות'אם סיטי לאחר שרעידת אדמה זורעת הרס ואנרכיה בעיר.
יום הדין (Day of Judgement) - אירוע קרוסאובר מנובמבר 1999 בכתיבתו של ג'ף ג'ונס, שבו כוחות אפלים מאיימים על שלום כדור הארץ והאל ג'ורדן הופך למארחו החדש של הספקטר.
המיני סדרה הובילה בהמשך לגרין לנטרן: לידה מחדש, בו האל ג'ורדן שוחרר מהספקטר, וכן ל"יום הנקמה", בו הספקטר זורע הרס ברחבי יקום DC, ללא כל שליטה.
עולמנו במלחמה (Our Worlds at War) - אירוע קרוסאובר שפורסם בין אוגוסט לאוקטובר 2001, שבו גיבורי-העל נלחמים בשר המלחמה החייזרי אימפריאקס, המתכוון להשתמש בכדור הארץ כשדה מלחמה בתוכניתו לחלל את קדושתו של היקום כולו.
ליגת הצדק/האוונג'רס (JLA\Avengers) - אירוע קרוסאובר בין חברות בן ארבע חוברות שהתפרסם בין ספטמבר 2003 למאי 2004, שבו שומר היקום לשעבר קרונה מתכוון לשעבד את היקום לרצונו ופולש ליקום מארוול.
הוא פוגש בגראנדמאסטר, שמציע לערוך ביניהם תחרות בין קבוצות גיבורי-על שתקבע את גורלות היקומים.
משבר זהות (Identity Crisis) - מיני-סדרה בת שבע חוברות שהתפרסמה בין יוני לדצמבר 2004 שמגוללת את סיפור הירצחה של סו דיבני, אשתו של האיש המוארך.
ליגת הצדק מתגלה כמי שעומדת מאחורי מחיקת זכרונות של נבלי-על.
סאגת מלחמת האור - סאגה רחבת היקף הכוללת כותרים רבים מהסדרות Green Lantern ו-Green Lantern Corps, שפורסמה בין השנים 2005–2010.
גרין לנטרן: לידה מחדש (Green Lantern: Rebirth) - מיני-סדרה בת שש חוברות בכתיבתו של ג'ף ג'ונס שפורסמה בין דצמבר 2004 למאי 2005, ובה האל ג'ורדן חוזר לחיים לאחר שהספקטר משחרר את נשמתו ומחזיר אותה לגופו.
גאי גרדנר מאבד שליטה על כוחותיו הוולדאריים.
מעשיו הנפשעים של ג'ורדן נכתבים מחדש כמעשיו של ישות הפחד הטפילה פאראלקס.
מלחמת חיל סינסטרו (Sinestro Corps War) - מיני-סדרה בכתיבתם של ג'ף ג'ונס ודייב גיבונס ופורסמה בין אוגוסט 2007 לפברואר 2008, ובה חיל סינסטרו המרושע זורע פחד והרס ביקום מתוך מטרה לשחרר את סופרבוי פריים מכלאו והפעלת ספינת המלחמה "עולם מלחמה".
הלילה האפל ביותר (Blackest Night) - אירוע קרוסאובר נרחב בכתיבתו של ג'ף ג'ונס שפורסם בין יוני 2009 למאי 2010, ובו פורצת מלחמה כוללת בין גיבורי ונבלי יקום DC לבין חיל הפקחים השחורים שהוקם לתחיה בידי נקרון והיד השחורה.
כמו כן, מתוארת מלחמת האור של חילות הפקחים השונים.
המשבר האינסופי (Infinite Crisis) - מיני-סדרה בת שבע חוברות בכתיבתו של ג'ף ג'ונס שפורסמה בין דצמבר 2005 ליוני 2006, ובה קאל-L, הסופרמן מארץ-2, וגיבורי-על נוספים חוזרים כדי לשנות היקום לטובתם.
52 - אירוע קרוסאובר נרחב בכתיבתם של ג'ף ג'ונס, מארק וייד וגראנט מוריסון שהתפרש על פני 52 כותרים למשך שנה, בין מאי 2006 למאי 2007, ודן בשנה האבודה שבין המשבר האינסופי ו"שנה מאוחר יותר", כשהעולם ללא סופרמן, באטמן ו-וונדר וומן.
באירוע זה מתבסס לו המולטי-יקום החדש.
שנה מאוחר יותר (One Year Later) - סיפור מתמשך שפורסם במאי 2006 ובו יקום DC מדלג שנה קדימה.
המשבר האחרון (Final Crisis) - אירוע קרוסאובר נרחב בכתיבתו של גראנט מוריסון, שפורסם למשך שבע חוברות בין יולי 2008 למרץ 2009, ובו הנבל דארקסייד מתכנן לשנות את המציאות של יקום DC, ומספר גיבורי-על מוצאים את מותם, כמו באטמן והצייד ממאדים, וכמה הופכים למושחתים.
הפלאש בארי אלן חוזר מן המתים.
פלאש: לידה מחדש (The Flash: Rebirth) - מיני-סדרה בת שש חוברות בכתיבתו של ג'ף ג'ונס שפורסמה בין אפריל 2009 לפברואר 2010, ודנה בחזרתו לחיים של הפלאש בארי אלן בעקבות אירועי המשבר האחרון, וכן לחזרתו לחיים של בארט אלן בעזרתו של לגיון גיבורי-העל.
כאשר צבא רובוטים של ברייניאק מתקיף את העיר, הם משיבים מלחמה כדי להגן על עירם.
באטמן: הקרב על הגלימה (Batman: Battle for the Cowl) - מיני-סדרה בת שלושה חלקים שפורסמה בין מרץ למאי 2009, ובה גיבורי ונבלי גות'אם סיטי מתחרים ביניהם כדי להחליף את מקומו של באטמן, שמת לכאורה באירועי המשבר האחרון.
היום הבהיר ביותר (Brightest Day) - אירוע קרוסאובר נרחב שפורסם למשך שנה בין מאי 2010 למאי 2011 וממשיך את אירועי הלילה האפל ביותר, שבסופו תריסר גיבורים ונבלים מוקמים לתחיה, והם יוצאים למסע בעקבות גאולתם המחודשת.
מלחמת הסופרמנים (War of the Supermen) - מיני-סדרה בת חמש חוברות שפורסמה במאי 2010, ובה סופר על מלחמתם של הקריפטונים בגנרל זוד בעקבות אירועי סאגת ניו-קריפטון, לאחר שהתברר כי היה זה בן האנוש לקס לות'ר שאחראי להשמדת עולמם.
פלאשפוינט (Flashpoint) - אירוע קרוסאובר המתפרש על פני חמש חוברות עיקריות בכתיבתו של ג'ף ג'ונס, שפורסמו בין מאי לספטמבר 2011, שבו הפלאש בארי אלן, קיד פלאש ובוסטר גולד הם היחידים שמבינים כי מציאות יקום DC השתנתה לחלוטין.
במציאות זו, סופרמן נמצא תחת מעצר ממשלתי ותומאס וויין חי וקיים ובד בבד עם קריירת לחימתו בפשע כבאטמן, הוא מעביר את יומו כמנהל בתי קזינו.
ה-52 החדשים (The New 52) - לאחר אירועי פלאשפוינט, יקום DC כולו מאותחל מחדש, ואליו מתמזגים יקום ורטיגו ויקום ויילדסטורם.
גרין לנטרן: עליית הצבא השלישי (Rise of the Third Army) - אירוע קרוסאובר שפורסם בין השנים 2012–2013 ואשר התרחש בתוך סדרות החוברות של גרין לנטרן.
שומרי היקום, שמאמינים שהיקום יכול להסתדר בלי כוח רצון ורגשות, יוצרים את הצבא השלישי.
צבא זה מטמיע לתוכו את כל מי שבא איתו במגע.
הסיפור עצמו מוביל לסיפור "זעמו של הפקח הראשון".
באטמן: מות המשפחה (Death of the Family) - קשת סיפור שפורסמה בין אוקטובר 2012 לפברואר 2013. הג'וקר חוזר להשליט טרור על משפחת העטלף, וזאת לאחר שקרע מעליו את עור הפנים.
כס אטלנטיס (Throne of Atlantis) - קשת סיפור שפורסמה בחוברות ליגת הצדק ואקוומן בין נובמבר 2012 לפברואר 2013. אדון האוקיינוס חוזר כשהוא מלא נקם יותר מתמיד, והמלחמה על אטלנטיס מעמתת בין אקוומן לליגת הצדק.
לסיפור יצא סרט בשנת 2015 באותו השם.
באטמן: שנת האפס (Batman: Zero Year) - אירוע קרוסאובר שפורסם בין יוני 2013 ליולי 2014 ומפרט את סיפור המקור של באטמן ביקום המחודש שלאחר פלאשפוינט.
מלחמת השילוש (Trinity War) - קשת סיפור שפורסמה בחודשים יולי-אוגוסט 2013, ומביאה את העימות בין קבוצות ליגת הצדק, ליגת הצדק של אמריקה וליגת הצדק האפל על המסתורין של תיבת פנדורה.
רוע נצחי (Forever Evil) - השלכות מלחמת השילוש, שהתפרסמו בספטמבר 2013 ונמשכו עד מאי 2014, ומעלות את השאלה "מה יקרה אם גיבורי הארץ ייפלו ולא יישאר אף אחד כדי לעצור את הנבלים?".
ה-52 החדשים: קץ העתיד (The New 52: Future's End) - מיני-סדרה שפורסמה במאי 2014 ונמשכה עד אפריל 2015, אשר מגוללת את עלילות יקום DC כחמש שנים מאוחר יותר.
למיני-סדרה זו פורסמו חוברות קשורות רבות הנושאות את החותם "קץ העתיד".
התכנסות (Convergence) - מיני-סדרה שהתפרסמה בחודשים אפריל-מאי 2015 וחקרה את העולמות הרבים של יקום DC במהלך העשורים.
הנבל ברייניאק לכד מספר ערים בבקבוק ממספר תקופות זמן שונות וכוכבי לכת שהושמדו במהלך השנים.
כעת, הוא משחרר אותם לצורך ניסוי גדול שהוא עורך כדי להפגיש בין האישויות השונות.
הסדרה מחזירה ליקום DC מספר דמויות מלפני אירועי פלאשפוינט.
אמת (Truth) - סיפור קרוסאובר משנים 2015–2016 בין כותרי סופרמן, קומיקס פעולה, סופרמן/באטמן וסופרמן/וונדר וומן.
חותם "ה-52 החדשים" אמנם הסתיים, אך ההמשכיות נותרה.
בעקבות אירועי "התכנסות", משתנה מאזן הכוחות בין סופרמן לבאטמן וכן וונדר וומן לסופרמן.
באטמן חדש מפטרל ברחבי גות'אם סיטי בחליפה מכנית חדשה, ווונדר וומן מתוארת במראה ובתכונות אופי שונים מהרגיל.
סודו הגדול ביותר של סופרמן מתגלה לעולם.
מלחמת דארקסייד (Darkseid War) - סופרמן, באטמן, וונדר וומן, הפלאש, גרין לנטרן, אקוומן וסייבורג מתאגדים לראשונה כקבוצת ליגת הצדק נגד דארקסייד ולגיון הפרדמונים שלו, אשר חוזר לכדור הארץ בעקבות אויבו החדש אנטי-מוניטור.
מלחמת רובין (Robin War) - מיני-סדרה בת שישה חלקים שהחלה בדצמבר 2015, ולפיה מספר מתחים בין הדמויות השונות שנטלו את זהות רובין מגיעים לנקודת רתיחה.
השחר הפראי (The Savage Dawn) - עימות בין סופרמן לונדל סאבאג' בגיליון מספר 3 של המהדורה השנתית מדצמבר 2015 מוביל את קאל-אל האנושי לחפש נואשות אחר דרכים לחדש את כוחותיו, בו בעת שאויביו מחפשים להשמידו.
הוא שוקל לעשות את הבלתי נתפס ולהיחשף לקריפטונייט כדי להתחדש.
סופר ליגה (Super League) - הזמן אותו העביר מחוסר כוחות גרם לקאל-אל להבין שהעולם זקוק למגנים נוספים כמותו.
לידה מחדש (Rebirth) - ביוני 2016 התחילה סדרה חדשה לאחר סיום אירועי "ה-52 החדשים".
חברת DC קומיקס השיקה מחדש את כותריה לאחר כותרי "לידה מחדש" מיוחדים, וחלק מהכותרים הוותיקים שבו למיספור הקודם שלהם.
היוצרים שואבים השראה מכותרי "גרין לנטרן: לידה מחדש" ו"פלאש: לידה מחדש".
עלייתם של שבעת הימים (The Rise of the Seven Seas) - בדומה לקשתות הסיפור "גרין לנטרן: מלחמת חיל סינסטרו" ו"הלילה האפל ביותר" שבכותרי גרין לנטרן, כך גם כותרי אקוומן יתמקדו בקשת סיפור אחת, לפיה יוגדרו מחדש תפקידיהן של ממלכות שבעת הימים.
יקוב פדוטוביץ' פבלוב היה מפקד מחלקה בצבא הסובייטי, שקיבל את עיטור גיבור ברית המועצות, אות ההצטיינות הגבוה ביותר בברית המועצות, על כך שעמד בראש כוח קטן שהצליח להחזיק במשך תקופה ממושכת בבית בתוך העיר סטלינגרד (שקיבל לאחר מעשה את השם בית פבלוב) מול התקפות חוזרות ונשנות במהלך קרב סטלינגרד.
פבלוב נולד ב-1917 בכפר קטן ברוסיה למשפחת איכרים, ובשנת 1938 גויס לצבא האדום.
הוא שובץ בדיוויזיית המשמר ה-13, עבר הכשרה כלוחם חיל רגלים.
במהלך מלחמת העולם השנייה הוא השתתף בקרבות נגד הצבא הנאצי, בין היתר במסגרת החזית הדרום-מערבית ובמסגרת חזית סטלינגרד.
ב-27 בספטמבר 1942, במהלך המתקפה הגרמנית הראשונה על סטלינגרד, כבשו פבלוב ומחלקתו בניין מגורים בעל ארבע קומות במרכז העיר מידי הגרמנים.
הבניין שלט על כיכר וממנו נסלל כביש ישר ורחב עד לשפת נהר הוולגה.
המיקום של הבניין הפך אותו לנקודת מפתח וניתן היה לעקוב ממנו אחר הנעשה בשטח שנכבש על ידי הגרמנים ממערב, מצפון ומדרום לו.
הגרמנים ערכו ניסיונות חוזרים ונישנים לכבוש מחדש את הבניין, אך הכוח הסובייטי המגן הצליח להחזיק מעמד, וחודשיים אחר-כך, מתקפת-נגד הצליחה להעביר את כל הסביבה לשליטה סובייטית.
בפועל, מאחורי הגנת הבניין עמד קצין (סרן אפאנאסייב), אך התעמולה הסובייטית הציגה את סמל פבלוב כמפקד הכוח במקום.
הוא גם היה היחיד שהוענק לו עיטור גיבור ברית המועצות.
יתר הלוחמים קיבלו מדליה עבור השתתפות בקרב סטלינגרד יחד עם 700 אלף אחרים.
בתום המלחמה הצטרף למפלגה הקומוניסטית, והיה נציגה של רוסיה בנשיאות הסובייט העליון במשך שלוש קדנציות.
פבלוב נפטר ב-29 בספטמבר 1981, והובא למנוחות בנובגורוד.
יָקוֹבּוּס קוֹרְנֶלְיוּס קָפְּטֵיין (הולנדית: Jacobus Cornelius Kapteyn, 19 בינואר 1851 - 18 ביוני 1922) היה אסטרונום הולנדי שהתפרסם בעיקר בחקר תנועת הכוכבים בגלקסיית שביל החלב.
יקובוס קורנליוס קפטיין נולד בשנת 1851 בעיירה בארנוולד שבמחוז חלדרלנד שבמזרח הולנד.
בשנת 1869 הוא החל את לימודיו באוניברסיטת אוטרכט בתחום הפיזיקה ולמרות שלא התמקד בתחום האסטרונומיה, הוא החל בשנת 1875 לעבוד במצפה הכוכבים של ליידן.
בשנת 1878 הוא מונה לפרופסור לאסטרונומיה ולמכניקה באוניברסיטת חרונינגן.
מכיוון שלא היה מצפה כוכבים באוניברסיטה, הוא המשיך לערוך תצפיות ממצפה הכוכבים של ליידן, אך משום שלא היה יכול לצפות שם בקביעות אלא רק מידי מספר חודשים, השתמש בתצפיות ספורות אלה כדי למדוד את ההיסט של מספר כוכבים ולחשב באופן זה את מרחקם ממערכת השמש.
מאוחר יותר, עם עליית השימוש בצילומים של שמי הלילה, המשיך קפטיין לעסוק באסטרונומיה מבלי שצפה בעצמו בכוכבים אלא בחן צילומים שנעשו במצפי כוכבים שונים ומדד את מיקומם, את ההיסט שלהם ואת תנועתם העצמית.
בשנת 1902 הוא זכה במדליית זהב של החברה המלכותית לאסטרונומיה וב-1913 הוא זכה במדליית ברוס ובמדליית ג'יימס קרייג ווטסון.
כמו כן ב-1919 הוא התקבל כחבר לחברה המלכותית.
בין השנים 1908 ו-1914 הוא נהג לערוך ביקור שנתי בארצות הברית ושם השתתף בתצפיות ובמחקרים במצפה הכוכבים בהר וילסון.
בשנת 1921 הוא פרש מעבודתו באוניברסיטת חרונינגן ונפטר שנה לאחר מכן.
לקפטיין היו בן ושתי בנות, אחת מהן, הנרייטה, התחתנה עם האסטרונום הדני איינר הרצשפרונג.
קפטיין השתמש במידע הרחב שהיה ברשותו על מיקום הכוכבים, עוצמת הארתם, ההיסט שלהם והתנועה העצמית שלהם וניסה לקבוע באמצעים סטטיסטיים את האופן שבו נעים הכוכבים, כיוון תנועתם וגודלה, כפונקציה של מיקומם.
במשך 12 שנים מ-1885 ועד ל-1896 מיפה קפטיין כ-450,000 כוכבים של שמי הדרום באמצעות צילומים שנעשו במצפה כוכבים בכף התקווה הטובה ומדד את ההיסט והתנועה העצמית של אלפי כוכבים.
בעקבות מדידות אלה גילה קפטיין בשנת 1904 שהכוכבים אינם נעים בכיוונים אקראיים אלא ניתן לחלקם לשתי קבוצות שנעות בכיוונים מנוגדים זו ביחס לזו.
גילוי זה הוביל מאוחר יותר להבנה שהכוכבים בגלקסיה נעים במסלולים המקיפים את מרכזה.
קפטיין מדד את התנועה העצמית של למעלה מ-10,000 כוכבים ובשנת 1897 הוא גילה את כוכב קפטיין הנקרא על שמו, שעם תנועה עצמית בשיעור של 8.67 שניות קשת בשנה, היה הכוכב עם התנועה העצמית הגדולה ביותר עד לגילויו של כוכב ברנרד ב-1916 ומאז זהו הכוכב עם התנועה העצמית השנייה בגודלה.
על שמו של קפטיין נקראים כוכב קפטיין, אחד הכוכבים הקרובים למערכת השמש והכוכב עם התנועה העצמית השנייה בגודלה, האסטרואיד קפטיין 818 ומכתש קפטיין על הירח.
כמו כן נקראים על שמו מצפה הכוכבים של אוניברסיטת חרונינגן וכן טלסקופ אופטי בקוטר של מטר במצפה הכוכבים רוקה דה לוס מוצ'צ'וס שבאי לה פאלמה שבאיים הקנריים.
יקום המפלצות של אולפני לג'נדרי הוא זיכיון קולנועי של סרט מפלצות בכיכובן של הדמויות גודזילה וקינג קונג.
הסרטים מופקים על ידי אולפני לג'נדרי ומופצים על ידי אולפני האחים וורנר בשיתוף פעולה עם חברת טוהו.
הזיכיון כולל סרטי קולנוע נפרדים החולקים אזכורים או רמזים הקושרים את כולם זה לזה וקרוס-אובר בין מפלצות כמו גודזילה וקינג קונג.
במקום זאת החברה תשתף פעולה עם האחים ורנר, לצורך פיתוח יקום קולנועי סביב גודזילה וקינג קונג.
הסרט מגולל מחדש את מקורותיו של גודזילה ומתרחש בימינו, 15 שנה לאחר שהפצצה גרעינית העירה מרבצם שני יצורי ענק המכונים מוטו ואת מפלצת הענק "גודזילה".
בשנת 2004 הבמאי היפני יושימיצו באנו רכש את אישורה של טוהו להפקת סרט גודזילה קצר באיימקס והיה בפיתוח במשך זמן רב, אך לא הופק לבסוף והזכויות נרכשו על ידי אולפני לג'נדרי.
במרץ 2010 החברה הודיעה על רכישת הזכויות ועל כוונתה להפיק סרט אתחול ללא קשר עלילתי לסרט "גודזילה" משנת 1998. בינואר 2011 גארת' אדוארדס הוכרז כבמאי הסרט.
הסרט הופק בשיתוף פעולה עם אולפני האחים וורנר והצילומים הושלמו בשנת 2013 ושוחרר לאקרנים במאי 2014. וזכה לביקורות חיוביות ממבקרי הקולנוע והיה להצלחה קופתית מרשימה משהכניס 529 מיליון דולר ברחבי העולם.
הסרט מתרחש בשנת 1973 וממקד בקבוצת מדענים וחיילים היוצאים אל אי בלב האוקיינוס השקט, המשמש כביתו של קינג קונג.
ביולי 2014 במהלך פסטיבל קומיקון בסן דייגו אולפני לג'נדרי הכריזו על פיתוח סיפור מקור חדש לקינג קונג בסרט שייקרא "אי הגולגולת" וייצא לאקרנים ב-4 בנובמבר 2016 ובהפצת סרטי יוניברסל.בספטמבר 2014, ג'ורדן ווגט-רוברטס הוכרז כבמאי הסרט.
בספטמבר 2015 הוחלט שאולפני האחים וורנר יפיצו את הסרט ואת הסרטים הבאים בסדרה.
הצילומים החלו באוקטובר 2015 בהוואי ובמיקומים שונים בווייטנאם.
"קונג: אי הגולגולת" יצא לאקרנים ב-10 במרץ 2017 וזכה לביקורות חיוביות ובדומה לקודמו הרוויח יפה והכניס סכום של 534 מיליון דולר ברחבי העולם, לעומת תקציב הפקה של 185 מיליון דולר.
בסרט עצמו, גודזילה פוגש את רודאן, מות'רה ואת קינג גידורה.
בסרט גודזילה, רודאן ומות'רה נאלצים לעצור את גידורה כדי שלא ישמיד את העולם.
הבמאי גארת' אדוארדס הצהיר כי כוונתו הייתה שהסרט "גודזילה" יהווה סרט בפני עצמו ללא רמזים לסרט המשך.
ברם, לאחר ההצלחה הקופתית המרשימה של הסרט, לג'נדרי אישרו הפקת סרט המשך ל"גודזילה" עם תוכניות ליצירת טרילוגיה בבימויו של גארת' אדוארדס.
ב-2014 אולפני לג'נדרי הכריזו כי סרט ההמשך ייצא לאקרנים ב-8 ביוני 2018 וכי מקס בורנשטיין נשכר לכתוב את התסריט.
במאי 2016, האחים וורנר הצהירו כי תאריך יציאת סרט ההמשך הוזז ל-22 במרץ 2019 ולאחר מכן נודע שאדוארדס עזב את הפרויקט ולא יביים את סרט ההמשך.
באוקטובר 2016 מייקל דוהרטי וזאק שילדס נשכרו לכתוב את התסריט.
צילומי הסרט מתוכננים להתחיל ביוני 2017, באטלנטה, ארצות הברית.
בדצמבר 2016, נודע ששמו הרשמי של סרט ההמשך הוא "גודזילה: מלך המפלצות" ("Godzilla: King of the Monsters").
בתחילת ינואר 2017, מייקל דוהרטי נשכר גם לביים את הסרט.
מאוחר יותר, אושר כי השחקנית מילי בובי בראון תגלם תפקיד ראשי, וכי קייל צ'אנדלר וורה פרמיגה יגלמו את הוריה של הדמות.
קן ואטאנבה ישוב לגלם את דמותו של ד"ר סריזוואה, השחקן אנתוני רמוס יגלם דמות בשם CPL מנדוזה, והשחקנים אושיי ג'קסון ג'וניור ואיישה היינדס לוהקו גם הם לתפקידים לא ידועים.
בסרט, גודזילה נלחם נגד קינג קונג וגם שניהם נלחמים נגד אויב משותף.
אולפני לג'נדרי הכריזו לראשונה על הסרט כבר באוקטובר 2015 במקביל להכרזה על פיתוח יקום קולנועי משותף.
במאי 2016 האחים וורנר הכריזו על תאריך יציאת הסרט: 29 במאי 2020. במרץ 2017 אולפני לג'נדרי קיבצו צוות תסריטאים לכתיבת התסריט לסרט.
בעקבות מגפת הקורונה יציאת הסרט נדחתה ל־26 במרץ 2021.
ב-27 בינואר 2021, הוכרז כי סדרת אנימה חדשה הלוקחת חלק עלילתי ביקום המפלצות של אולפני לג'נדרי נמצאת בפיתוח.
הסדרה צפויה לעקוב אחר דמויות ששרדו טביעת ספינה ומגיעים לאי המסתורי שמלא במפלצות פרהיסטוריות.
בריאן דאפילד ישמש ככותב ומפיק בפועל, והסדרה תשודר רק בשירות ההזרמה נטפליקס.
קינג קונג: גורילה גדולה במיוחד והמלך של אי הגולגולת.
גודזילה: זוחל ענק ומתואר כטורף-אלפא.
בעל כוח וסיבולת רבים ועוד.
בעל יכולת לשרוד בתוך לבה.
מות'רה: נקבת עש גדולה מאוד.
בעלת יכולת להקרין אור מכנפיה.
קינג גידורה: דרקון חוצני תלת-ראשי עצום.
בעל יכולת לשלוט בברקים ולהצמיח איברים חדשים.
מוטו: גזע קדמוני של יצורים ענקיים בעלי יכולת לשלוט בחשמל ואנרגיה.
זוחלי הגולגולות: גזע קדמוני של לטאות מפלצתיות בעלי מלתעות אימתניות.
דמות סרט גודזילה (2014) קונג: אי הגולגולת (2017) גודזילה: מלך המפלצות (2019) גודזילה נגד קונג (2021) מפלצות גודזילה ט.
סטורםל קינג קונג טרי נוטריל | טובי קבלל אין פרטים קינג גידורה ג'ייסון לילסל | אלן מקסוןל| ריצ'רד דורטוןל מות'רה אין פרטים רודן ג'ייסון לילסל בני אדם פורד ברודי אהרון טיילור-ג'ונסון | סי.
ג'יי אדמסצ אל ברודי אליזבת אולסן ג'ו ברודי בריאן קראנסטון סנדרה ברודי ז'ולייט בינוש ד"ר אישירו סריזווה קן ואטאנבה קן ואטאנבה ד"ר ויוויאן גראהם סאלי הוקינס סאלי הוקינס אדמירל וויליאם סטנז דייוויד סטראתיירן דייוויד סטראתיירן קפטן ג'יימס קונרד טום הידלסטון מייסון וויבר ברי לארסון פרסטון פאקרד סמואל ל.
ג'קסון ביל ראנדה ג'ון גודמן האנק מרלו ג'ון סי.
סרט Rotten Tomatoes Metacritic CinemaScore גודזילה 74% (288 ביקורות) 62 (48 ביקורות) B+ קונג: אי הגולגולת 77% (277 ביקורות) 62 (49 ביקורות) B+
יקום החץ הוא יקום בדיוני המשותף למספר סדרות טלוויזיה אמריקאיות המשודרות ברשת The CW ולסדרות רשת המשודרות ב-CW Seed.
הסדרות פותחו על ידי גרג ברלנטי , מארק גוגנהיים , אנדרו קרייסברג , פיל קלמר , סלים אקיל , אלי אדלר , קרוליין דרייס וטוד הלבינג.
בסדרות יש אנסמבל שחקנים רחב.
יקום החץ מבוסס על דמויות של DC קומיקס, ובדומה ליקום הקולנועי של DC, הוקם על ידי אלמנטים משותפים, דמויות משותפות, פרקי קרוסאובר נבחרים והתרחשות באותו יקום.
באוקטובר 2012 עלתה לשידור "החץ", סדרת הטלוויזיה הראשונה של היקום, שהתבססה על דמותו של החץ הירוק.
היקום הורחב עם התווספותה של הסדרה "הפלאש" באוקטובר 2014, שהתבססה על דמותו של בארי אלן.
במהלך אירועי הקרוסאובר "המשבר בעולמות האינסופיים" נוספה הסדרה "ברק שחור" באופן רשמי ליקום.
בנוסף, היקום קודם באמצעות שלוש סדרות רשת בלייב אקשן, "החץ: בדיקת דם", "תולדות סיסקו" "הפלאש: סצנות מוארכות", שיצאו בשנת 2013, 2016 ו-2017, בהתאמה.
הקרוסאובר הצליח וזכה לביקורות חיוביות ששיבחו את העלילה, המשחק, קטעי הפעולה, הבימוי ופיתוח הדמויות.
בינואר 2012, "The CW" הזמינה פיילוט עבור הסדרה "החץ", שנוצרה על ידי המפיקים אנדרו קרייסברג, גרג ברלנטי ומארק גוגנהיים, העונה הראשונה עלתה עלתה לשידור ב-10 באוקטובר 2012. סטיבן אמל לוהק לגלם את הדמות.
העונה הראשונה התאפיינה בסגנון ריאליסטי של הדמויות מיקום DC, בדומה לטרילוגיית האביר האפל של כריסטופר נולאן.
פרק הסיום של העונה הראשונה שודר ב-15 במאי 2013. ב-30 ביולי 2013 פורסם שהיוצרים גרג ברלנטי ואנדרו קרייסברג יפתחו סדרת טלוויזיה המבוססת על דמותו של פלאש עבור רשת "The CW", ביחד עם במאי פרק הפיילוט של "החץ", דייוויד נאטר, ומנהל מחלקת הקריאייטיב של חברת DC קומיקס, ג'ף ג'ונס.
בסופו של דבר בארי הופיע בשני פרקים בסדרת "החץ", כאשר הפרק השלישי בוטל ובמקומו הוזמן לפלאש פרק פיילוט בסדרה משלו, וזאת לאחר שמפיקי הסדרה התרשמו מאופן ביצוע הפרקים.
הדבר אפשר לצוות הקריאייטיבי לפשט יותר את סיפור המקור של בארי אלן והעולם בו הוא חי בתקציב גדול יותר.
פרק הפיילוט הוזמן לשידור ב-29 בינואר 2014 וב-8 במאי הסדרה קיבלה אור ירוק לשידור והוזמנו 13 פרקים, הזמנה שהורחבה לאחר מכן ל-23 פרקים.
בנובמבר 2014, ברלנטי הביע עניין באפשרות כי סדרת DC שהיה אחראי על הפקתה, ששודרה ברשת CBS, "סופרגירל", תתקיים באותו היקום כמו "החץ" ו"הפלאש", ובינואר 2015, נשיא ה-"The CW", מארק פדוביץ, גילה כי גם הוא פתוח לאפשרות של קרוסאובר בין הסדרות והרשתות.
עם זאת, נשיאת CBS, נינה טסלר, אמרה באותו החודש כי "שתי הסדרות הללו נמצאות ברשת אחרת, לכן אני חושבת שנשמור את סופרגירל לעצמנו לזמן מה".
באוגוסט 2015, חשפה טסלר כי בעוד שאין תוכניות בזמן לעשות קרוסאובר בזמן הקרוב, שלוש הסדרות יבצעו קידומי קרוסאובר".
בינואר 2015, הודיעה "The CW" כי סדרת רשת מצוירת שתתמקד בעלילותיה של גיבורת העל ויקסן תעלה לשידור בסוף 2015 ועלילתו תתרחש ביקום משותף לשל החץ והפלאש.
אמל וגאסטין חזרו לדבב את דמויותיהם בסדרה, ודמותה של ויקסן הייתה אמורה להופיע בלייב אקשן באחת משתי הסדרות.
חודש לאחר מכן, נודע כי ייתכן שסדרת ספין-אוף נוספת, שתתמקד בצוות של גיבורי על, תופק על ידי "The CW" ותשודר בעונת השידורים של 16–2015. אף נודע כי ברלנטי, קרייסברג, גוגנהיים ושרה שכטר יפיקו את הסדרה הפוטנציאלית, אשר יופיעו בה מספר דמויות חוזרות מ"החץ" ו"הפלאש".
באוגוסט 2015, בסרטון על הפקת העונה הראשונה של ויקסן, התייחס גוגנהיים לראשונה ליקום המשותף של הסדרות כ"יקום החץ", שם אשר קרייסברג אישר אותו ככינוי בו המפיקים משתמשים.
בתקשורת, היקום זכה גם לכינויים "יקום הפלאחץ" (שילוב של השמות "הפלאש" ו"החץ"), "יקום ברלנטי" ו"יקום DC TV".
באוקטובר, חשפה השואו-ראנרית של "החץ", ונדי מריקל, כי המפיקים החלו, באמצעות עוזר הפקה, לעקוב אחר כל הדמויות והעלילות ששימשו את כל הסדרות, כדי לוודא שהכל יסתדר יחד אחד עם השני, על אף שהמפיק הראשי של "הפלאש", ארון הלבינג, ציין באפריל 2016 כי "לפעמים לוחות הזמנים לא בדיוק מסתדרים באותה השורה...
ואז הדברים מחוץ לשליטתנו", ונתן דוגמה לפעמים שהפלאש מציג יכולות מסוימות בפרק של "החץ", בזמן שהוא עוד לא רכש את היכולות המדוברות בפרק של "הפלאש", שעלילתו מתרחשת במקביל או לאחר הפרק של "החץ".
בינואר 2016, מחליפה של טסלר בתפקיד, גלן גלר, אמר בנוגע לקרוסאובר בין יקום החץ לסופרגירל כי "אני צריך להיות זהיר באמת במה שאני אומר כאן", ולכן על הצופים "לצפות ולחכות לראות מה קורה".
חודש לאחר מכן, הוכרז כי גאסטין יופיע בפרק השמונה עשרה של סופרגירל, "הטובים שבעולמות", וברלנטי וקרייסברג, שהיו גם המפיקים הראשיים של "סופרגירל", הודו ש"המעריצים והעיתונאים ביקשו כל הזמן שזה יקרה.
זוהי תקוותנו והתענוג שלנו ליצור פרק הראוי להתלהבות ולתמיכה של כולם".
ב"הטובים שבעולמות", מתגלה כי סופרגירל חיה ביקום חלופי שאליו הפלאש מגיע בטעות, ועל מנת לקבל את עזרתה לחזור לביתו שבארץ-1, הוא עוזר לקארה להילחם בסילבר באנשי ובלייבוויר.
אירועי הקרוסאובר מצטלבים עם אירועי הפרק השמונה עשרה של עונתה השנייה של "הפלאש", "נגד זום".
הקרוסאובר דרש "תעלול לוגיסטי מורכב יותר" משאר הקרוסאוברים ביקום החץ, מכיוון ש"הפלאש" צולמה בוונקובר לצד "החץ" ו"אגדות המחר", בעוד ש"סופרגירל" צולמה בלוס אנג'לס.
היוצרים בחרו להשתמש בפלאש עבור הקרוסאובר, בשל יכולתו לנוע בין יקומים שונים, ומכיוון שהיה "קצת יותר כיף בהתחלה להביא מישהו ותיק מהיקום הזה לכימיה של סדרה חדשה [עם אותו היקום]".
ברלנטי הצהיר כי "בעולם מושלם", הקרוסאובר היה כולל אף את החץ הירוק, "אבל באופן לוגיסטי זה היה סיוט לנסות לצלם את שתי הסדרות, היינו צריכים להקל על זה".
גאסטין היה אופטימי במחשבה שהקרוסאובר של "הפלאש" עם "סופרגירל" בשנת 2016 "יפתח פתח" ויאפשר עוד קרוסאוברים רבים של הסדרה עם שאר הסדרות של יקום החץ.
במאי 2016, הוכרז כי הפקת ושידור "סופרגירל" תעבור מ-"CBS" ל-"The CW" החל מעונתה השנייה, כמו כן גם העברת ההפקה מלוס אנג'לס לוונקובר, שם הסדרות של יקום החץ מצולמות.
כמו כן, הוכרז כי סופרגירל תופיע ב"החץ", "הפלאש" ו"אגדות המחר" במהלך אירוע הקרוסאובר, "הפלישה!", אם כי גוגנהיים הזהיר כי "היא עומדת לבוא, אבל אנחנו לא הולכים לכלול את הסדרה שלה בקרוסאובר באופן מלא".
קרייסברג אף אישר כי אף על פי שהסדרה עברה ל-"The CW", סופרגירל לא תגור בארץ-1 בדומה לגיבורי "החץ", "הפלאש" ו"אגדות המחר", אלא בארץ-38 לספירה המולקולרית של יקום החץ, שכונתה באופן בלתי רשמי בשם "ארץ-CBS" על ידי גוגנהיים, על שם הרשת שבה שודרה לראשונה "סופרגירל".
באוגוסט 2016, רשת "The CW", הכריזו על סדרת הרשת המצוירת "לוחמי חופש: הריי" שתשודר ב-"CW Seed", שתציג את דמותו של ריימונד "ריי" טריל בלייב אקשן, בדומה לדמותה של ויקסן.
במאי 2017, רשת "The CW" הזמינה את הסדרה "ברק שחור, שבתחילה הייתה בהליכי פיתוח עבור רשת "פוקס", ובאותו השלב, ברלנטי הצהיר ש"ברק שחור" לא יכלול קרוסאוברים עם שאר סדרות הטלוויזיה האחרות של DC קומיקס ברשת "The CW", וגם לא יהיה חלק מיקום החץ.
עם המעבר לרשת "The CW", פדוביץ' אמר כי הסדרה "בשלב זה אינה חלק מיקום החץ.
זוהי סדרה נפרדת." המפיק בפועל, סלים אקיל, הבהיר מאוחר יותר כי צוות ההפקה לא שוללת קרוסאוברים באופן נחרץ, אך שברצונה להציג את הסדרה עם עולם משלה.
ביולי 2018, נחשף כי רשת "The CW" הזמינה תסריט לסדרה פוטנציאלית שתתמקד בדמותה של באטוומן, מתוך כוונה להעלות אותה לשידור לאחר שהדמות הוצגה לראשונה באירוע הקרוסאובר "עולמות אחרים".
התסריט לסדרה, היה עתיד להיכתב על ידי קרוליין דריס, והסדרה עצמה שובצה לשידור בלוח השידורים לשנת 2019-20. באוגוסט, רובי רוז לוהקה לדמותה של קייט קיין / באטוומן.
בדצמבר, הוכרז כי "משבר בעולמות האינסופיים" יהיה אירוע הקרוסאובר השנתי החמישי, ושעלילתו תתקיים בעקבות אירועי "עולמות אחרים".
בינואר 2019, הוזמן ל"באטוומן" פיילוט.
ב-31 בינואר 2019, אושר שכל ארבע הסדרות הקודמות ימשיכו לעונות נוספות בלוח השידורים לשנת 2019-20. ב-6 במרץ 2019, הוכרז כי העונה השמינית של חץ, שתכלול רק עשרה פרקים, תהיה העונה האחרונה של הסדרה.
ב-7 במאי הוכרז שרשת "The CW" הזמינו רשמית את "באטוומן".
ביולי 2019, השחקן קרס ויליאמס דיבר על קרוסאובר פוטנציאלי בין "ברק שחור" ליקום החץ, וחשף כי "היו הרבה דיבורים [...] לא משהו רשמי, אבל בשלב הזה אני לא אתפלא." שבועיים לאחר מכן, באוגוסט, ויליאמס אישר את הדיווחים שדמויות מ"ברק שחור" יופיעו ב"המשבר בעולמות האינסופיים".
כמו כן, באוגוסט דווח שרשת "The CW" עובדת על סדרת ספין-אוף נוספת.
בספטמבר 2019, דווח שסדרת ספין-אוף עם קת'רין מקנמרה, קייטי קאסידי וג'וליאנה הרקבי נמצאת בהליכי פיתוח.
בחודש שלאחר מכן, מארק גוגנהיים פרסם תמונה שאישרה את השם "החץ הירוק והקנריות" כשם פוטנציאלי לסדרת הספין-אוף.
הסדרה מתמקדת בדמותו של נער השעשועים המיליארדר אוליבר קווין / החץ, החוזר לביתו לאחר שננטש על גבי אי שומם למשך חמש שנים.
עם שובו לסטארלינג סיטי, אוליבר פועל לחידוש קשריו ומערכות היחסים שלו, במקביל לציד פושעים עשירים כשהוא עטוי בברדס וחמוש בחץ וקשת.
חוקר זירות הפשע בארי אלן מתעורר מתרדמה בת תשעה חודשים לאחר שנפגע מפגיעת ברק בעקבות פיצוץ של מאיץ החלקיקים שנבנה על ידי מעבדות "ס.ט.א.ר", ומגלה שהוא זכה במהירות על אנושית.
בארי נשבע להשתמש בכוחותיו החדשים כדי להגן על סנטרל סיטי בתור הפלאש, כשמקביל הוא מנצל את כוחותיו החדשים על מנת להתחקות אחר עקבותיו של רוצחה של אמו, הפלאש ההפוך.
קארה זור-אל, שנשלחה אל כדור הארץ מקריפטון הגוססת כילדה בת 13 ואומצה על ידי משפחת דאנברס, נאלצת ללמוד לאמץ את כוחותיה לאחר שהסתירה אותם בעבר.
לאחר אסון בלתי צפוי, קארה נאלצת לחשוף את כוחותיה, והופכת למגינתה של נשיונל סיטי.
הסדרה מתמקדת בצוות המורכב מגיבורים ונבלים הכוללים בין היתר את שרה לאנס / הקנרית הלבנה, ריי פאלמר / אטום, הצמד ד"ר מרטין שטיין וג'פרסון "ג'קס" ג'קסון ההופכים יחד לגיבור-העל פיירסטורם, מיק רורי, לאונרד סנארט, הנאלצים לשוטט ברחבי הזמן ולהגן עליו מאיומים שונים.
בעונה השנייה, ראיין ויילדר, תושבת גות'אם שהסתבכה עם החוק, נכנסת לנעליה של באטוומן.
סדרה עונה פרקים קצרים תאריך שידור מקורי השואו-ראנרים הפרק הראשון הפרק האחרון ויקסן 1 6 25 באוגוסט 2015 29 בספטמבר 2015 מארק גוגנהיים וקטו שימיזו 26 13 באוקטובר 2016 18 בנובמבר 2016 לוחמי החופש: הריי 16 8 בדצמבר 2017 גרג ברלנטי ומארק גוגנהיים 26 18 ביולי 2018
לאחר שהוריה נהרגו באפריקה על ידי הממשל המושחת המקומי, מרי מק'קייב מקבלת טוטם עתיק שעבר בירושה מאם לבתה במשפחתה, ולו היכולת להעניק לעונדת הטוטם יכולות של בעלי חיים שונים, והיא משתמשת בטוטם תחת המסווה "ויקסן" על מנת לעצור איומים ואויבים שונים כמו אלו שהרגו את משפחתה.
בארץ-X, בו המשטר הנאצי ניצח את בעלות הברית במלחמת העולם השנייה והשליט את הרייך החדש על אמריקה, העיתונאי ריימונד "ריי" טריל זוכה לכוחות מבוססי אור לאחר שנחשף לפצצת אור גנטית.
את הפצצה ריי גילה בזמן שחקר פרויקט ממשלתי סודי, ובאמצעותה הוא גילה כי הממשלה מנסה לרתום את כוח האור ולהפוך אותו לנשק.
לאחר שהוא זוכה לכוחותיו, הריי מתקבל כחבר בארגון לוחמי החופש לצידם של הדוד סם, הקונדור השחור, הפצצה האנושית, ליידי פנטום והטורנדו האדום, ולוחם מול אוברגירל, החץ האפל ובליצקריג, כפיליהם המרושעים של סופרגירל, החץ הירוק והפלאש, שעומדים בראש הרייך החדש.
בסדרה מופיעים גם סיסקו ראמון, קרטר הולט ומרי מק'קייב.
בטבלה זו נכללים דמויות ראשיות וחוזרות שהופיעו לפחות בשתי סדרות ומתוכן לפחות בתפקיד ראשי באחת מהן.
תא ריק מציין כי הדמות לא הופיעה בסדרה הנוכחית.
ד - דיבוב של השחקן/נית בסדרה.
X או כל מספר אחר - מקור הדמות הוא מיקום אלטרנטיבי (כגון: ארץ-2).
אחרי שמילר עזב לאחר עונתה הראשונה של "אגדות המחר", התברר כי הוא חתם על חוזה עם אולפני "האחים וורנר", במסגרתו הוא מחויב להופיע בכל אחת מהסדרות הקיימות ביקום החץ.
העסקה התמקדה בתחילה במילר ובדמויותיו כלאונרד וליאו סנארט שהופיעו עד כה בפרקים ב"הפלאש" ו"אגדות המחר".
ברלנטי הצהיר כי העסקה של מילר היא "החוזה הראשון שלא חל על סדרה אחת בלבד", והוסיף כי "אנו מקווים להמשיך את הדרך בהצלחה עם דמויות אחרות שימצאו את דרכן בכל הסדרות".
לאחר מכן, במהלך חודש יולי, בארומן חתם על עסקה דומה למילר, מה שאיפשר לו להמשיך לגלם את דמותו של מרלין - להוציא מ"החץ" - גם ב"אגדות המחר" ו"הפלאש", ובעקבותיו, קסידי חתמה על חוזה במסגרתו היא תגלם ביקום החץ בנוסף לקנרית השחורה אף את הסירנה השחורה, כפילתה המרושעת של הקנרית השחורה.
עונת השידורים אירוע הקרוסאובר פרקים הערות החץ הפלאש סופרגירל אגדות המחר באטוומן 2014-15 עונה 3 פרק 8"האמיצים והנועזים" עונה 1 פרק 8 "הפלאש נגד החץ" בסנטרל סיטי, רוי ביבולו, מטא-אדם שביכולתו לתמרן את זעמם של אנשים אחרים, שודד את הבנק המרכזי של סנטרל סיטי.
כשהפלאש והחץ, שהגיע למקום עם צוותו על מנת לאתר רוצח קטלני שמשתמש בבומרנגים, מתעמתים מולו, הוא מתמרן את הפלאש להילחם נגד החץ.
לאחר שהביסו את רוי, הפלאש וצוותו מגיעים לסטארלינג סיטי על מנת לעזור לחץ וצוותו ללכוד את קפטן בומרנג.
2015-16 "גיבורים מתגייסים" עונה 4 פרק 8"אגדות האתמול" עונה 2 פרק 8 "אגדות בנות ימינו" הפלאש והחץ הירוק משתפים פעולה פעם נוספת על מנת לעצור את ונדל סאבאג', נבל-על אלמותי המחפש אחר קנדרה סונדרס וקרטר הול, גלגוליהם של הוקגירל והוקמן.
על מנת להשיג את מטרתם, החץ ופלאש, יחד עם אדון הזמן ריפ האנטר, מקימים צוות עילית שישוטט ברחבי הזמן ויגן עליו.
"הטובים שבעולמות" עונה 1 פרק 18"הטובים שבעולמות" הפלאש עובר דרך שער חוץ-ממדי בעת בדיקת מאיץ טכיון, ונכנס לארץ-38, עולמם של סופרגירל וסופרמן.
על מנת שסופרגירל תעזור לו לחזור חזרה אל ארץ-1, הוא משתף איתה פעולה על מנת להביס את לייבוויר ואת סילבר באנשי.
2016-17 "הפלישה!" עונה 5 פרק 8"הפלישה!" עונה 3 פרק 8"הפלישה!" עונה 2 פרק 7"הפלישה!" הפלאש מגייס את סופרגירל מארץ-38, על מנת שזאת האחרונה תעזור לו, לחץ הירוק, לאגדות המחר ולצוותיהם להתמודד מול גזע חוצני בשם "דומניטורים" ולמנוע מהם להשתלט על העולם.
"דואט" עונה 3 פרק 17"דואט" כשהם כלואים בתוך מחזמר, הפלאש וסופרגירל נאלצים להתמודד מול המורה למוזיקה ולעקוב אחר התסריט של המחזמר על מנת לחזור לעולמותיהם.
כעת, במציאות החדשה, כשהם היחידים שמודעים לכך שהמציאות הנוכחית שגויה ומעוותת, השניים מגייסים את עזרתה של קארה דאנברס והשלושה נוסעים אל גות'האם סיטי במטרה להתעמת מול ג'ון דיגאן.
2021-22 "ארמגדון" עונה 8 פרקים 1–5"ארמגדון" לאחר שאיום חייזרי ורב-עוצמה דוחף את חברי צוות "הפלאש" עד לגבול יכולותיהם, הפלאש מגייס לעזרתו את בעלי בריתו הנושנים, בהם באטוומן, ברק שחור והאטום, על מנת להציל את העולם.
עונתה השנייה של "הפלאש" מתחילה לחקור את הרעיון של המולטיוורס על ידי הצגתו של ארץ-2, שמאכלס כפילים של תושבי ארץ-1. עם שידור הפרק "הטובים שבעולמות", אושר כי "סופרגירל מתקיימת ביקום חלופי הנקרא ארץ-38, לפי הספירה המולקולרית של יקום החץ.
סדרת הרשת המצוירת "לוחמי החופש: הריי" מתרחשת בארץ-X.
אירוע הקרוסאובר משנת 2019, "המשבר בעולמות האינסופיים", ששאב השראה האירוע הקרוסאובר הקומיקסי באותו השם, השמיד את כל היקומים בתוך יקום החץ, הן על המסך והן מחוצה לה.
באותה תקופה, היקום בעל המספר הגבוה ביותר שהוזכר היה ארץ-898, אם כי היה ידוע שהמולטיוורס מכיל מספר אינסופי של יקומים.
בסופו של "המשבר בעולמות האינסופיים" הוצגה יצירתו של יקום חדש, ובמיוחד יצירתו של ארץ-פריים החדש, יקום שבו גרים תושבים מארץ-1, ארץ -38 והיקום אליו השתייך ברק שחור; שילובן של כל סדרות "The CW" ששודרו באותה תקופה אל יקום בדיוני אחד.
עם יצירת המולטיוורס החדש, נוצרו גם שישה יקומים חדשים במקביל לארץ-פריים.
בפרק "ברוכים הבאים לארץ-2" במהלך עונתה השנייה של "הפלאש", בארי, סיסקו והאריסון וולס מארץ-2 מגיעים לארץ-2 וחוזים בהצצה אל המולטיוורס.
הצצה כוללת את ג'ון וסלי שיפ בתור הפלאש מהסדרה משנות ה-90 - מה שמרמז שהדמות והסדרה בהן היא מופיעה מתקיימת בעולם חלופי בתוך יקום החץ.
שיפ שב לגלם את דמותו של הפלאש באירועי הקרוסאובר השנתיים "עולמות אחרים" ו"המשבר בעולמות האינסופיים".
בהמשך נחשף כי היקום ממנו הוא הגיע לפני המשבר נקרא ארץ-90.
במאי 2015, אמל ניהל משא ומתן מול "DC Entertainment" על גילום דמותו של אוליבר קווין בתפקיד אורח בסדרה "קונסטנטין", בכיכובו של מאט ראיין, וששודרה ברשת "NBC".
כשנשאל על כך, אמל הגיב: "הסיבה שהלכתי ל'קונסטנטין' בתפקיד אורח...
הייתה בשל המומחיות של קונסטנטין בכל הקשור לבור לזרוס, שהוא עכשיו, וימשיך להיות, חלק מ'החץ'." בנוסף, אמל הצהיר כי אף על פי שקונסטנטין לא חודשה לעונה שנייה, ישנן עדיין תוכניות עבור פרק קרוסאובר.
גוגנהיים חשף את רצונו ורצון היוצרים לשלב את ג'ון קונסטנטין ביקום החץ, ואמר: "הרבה מהפיסות נמצאות במקום, חוץ מהפיסה האחרונה הזאת - מה היה גורלו של קונסטנטין?
[הנושא] הזה עולה כל הזמן [באסיפות] בחדר התסריטאים - יש לנו מספר רעיונות, אך אחד מהם ממש מרגש במיוחד עבורי, אנחנו די במצב של 'חכה-ותראה'".
ביולי 2015, מריקל הוסיפה בנושא, "זה משהו שדיברנו עליו עם DC, וזו רק לא שאלה של כמה דברים, אלא גם של לוח הזמנים [של ראיין]."
באוגוסט 2015, אושר כי ראיין יופיע בעונתה הרביעית "החץ" כ"עסקה חד פעמית".
גוגנהיים אמר, "זה משהו שהאוהדים השתגעו עליו", ושיבח את "DC Entertainment" על היותם "נדיבים ומוכנים לתת לנו דבר כזה באופן חד פעמי." מכיוון ש"החץ" ו"קונסטנטין" חלקו את אותו האולפן, התאפשר ליוצרי "החץ" להשתמש בתלבושות המקוריות של ראיין: "מעיל הגשם, העניבה, החולצה...
כל המלתחה הוצאה מהאחסון ונשלחה לוונקובר" (שם "החץ" צולמה).
ג'ון באדהאם, הבמאי שביים את "קונסטנטין", ביים את הפרק שבו מופיע קונסטנטין.
מריקל אישרה כי גרסה זו של קונסטנטין תהיה אותה הדמות שהופיעה בסדרה המקורית.
בצילומי הפרק, גוגנהיים כינה את הפרק "קרוסאובר קונסטנטין/החץ" וחש כי "יש לנו הזדמנות להאריך את משחקו של מאט ראיין כקונסטנטין לפחות בעוד שעה נוספת בטלוויזיה, אני חושב שתגלו שהוא מתאים מאוד לתוך היקום שלנו בקביעות, הוא אף פעם לא מרגיש חלק מאולץ".
באוגוסט 2016, ברלנטי הסביר מדוע קונסטנטין לא הופיע יותר ב"החץ" או בסדרות "יקום החץ" האחרות לאחר הביקורות החיובית לביצועיו של ראיין, ואמר: "קונסטנטין קיים במקום מסוים בעולם של DC וביקום שלהם", ושהוא מרגיש ש-DC "בוחנים את האפשרות מה לעשות עם הדמות בהמשך".
בינואר 2017, קונסטנטין הוחזר לסדרת רשת מצוירת שתשודר ב-"CW Seed", כאשר ראיין שב לגלם את הדמות, הפעם דרך דיבוב הדמות.
ביולי 2017, גוגנהיים ציין כי "דיונים טובים באמת" התקיימו עם ראיין על האפשרות להופיע שוב ביקום החץ, ובאוקטובר 2017, התברר כי ראיין יופיע בשני פרקים של העונה השלישית של "אגדות המחר".
קלמר תיאר את הטון של הפרקים כמפגש בין "מגרש השדים" ל"קן הקוקייה".
לאחר הופעותיו בתפקיד אורח, אושר במרץ 2019 שראיין יהיה שחקן ראשי בעונתה הרביעית של "אגדות המחר".
לדבריו, שתי הדמויות הן אותה הדמות עם "אותו הדנ"א", והשווה את המצב להופעותיו השונות של הדמות בספרי הקומיקס תחת עבודותיהם של סופרים ואמנים שונים: "יש לו אותו מראה, אבל הוא נראה שונה.
לפעמים יש לו קצב רוח שונה.
אמנים וסופרים שונים כותבים אותו באופנים שונים." ראיין גם ציין כי בעוד העונה הרביעית של "אגדות המחר" מתייחסת לקו העלילה של אסטרה מהסדרה המקורית, היא לא תחקור את סיפור-העל של ברוז'יה, אם כי קונסטנטין "עדיין נושא את המטען הזה איתו".
אירוע הקרוסאובר "המשבר בעולמות האינסופיים" שילב מגוון רחב של סדרות טלוויזיה וסרטי קולנוע רבים מ-DC קומיקס אל תוך יקום החץ.
באטמן (1989) – רוברט וול שב לגלם את דמותו של העיתונאי אלכסנדר נוקס.
היקום בו הוא חי בתקופה שלפני המשבר כונה ארץ-89.
סופרמן חוזר (2006) – ברנדון ראות', בנוסף לגילום דמותו של אטום, שב לגלם את דמותו של סופרמן, הפעם בהשראת הקומיקס "קץ הממלכה".
היקום בו הוא חי בתקופה שלפני המשבר כונה ארץ-96.
גרין לנטרן (2011) – היקום בו הדמויות מהסרט חיו בתקופה שלאחר המשבר מכונה ארץ-12.
ליגת הצדק (2017) – עזרא מילר שב לגלם את דמותו של בארי אלן.
כינויו של היקום בו הוא חי לא צוין.
באטמן (1966–1968) – ברט וורד שב לגלם את דמותו של דיק גרייסון / רובין המבוגר.
היקום בו הוא חי בתקופה שלפני המשבר כונה ארץ-66.
מורשת העטלף (2002–2003) – אשלי סקוט ודיינה מייר שבו לגלם את דמויותיהן כהלנה קייל / הציידת וברברה גורדון / האורקל בהתאמה.
היקום בו הן חיו בתקופה שלפני המשבר כונה ארץ-203.
לוציפר (2016–2021) – טום אליס שב לגלם את דמותו של לוציפר מורנינגסטאר.
היקום בו הוא חי בתקופה שלפני המשבר כונה ארץ-666.
טיטאנים (2018–הווה) – אלן ריצ'סון, מינקה קלי, קורן וולטרס, טייגן קרופט ואנה דיופ מופיעים (בצילומי ארכיון מ"טיטאנים") בדמויותיהם כהאנק הול ודון גריינג'ר, ג'ייסון טוד / רובין, רייצ'ל רות', וקוריאנד'ר / קורי אנדרס / סטארפייר בהתאמה.
היקום בו הם חיו בתקופות שלפני המשבר ואחריו מכונה ארץ-9.
סיירת האבדון (2019–הווה) – אפריל בולביי, דיאן גררו, חוויאר וייד, ריילי שאנאן ומתיו זוק מופיעים בדמויותיהם כריטה פאר / אלסטי גירל, קרייזי ג'יין, ויקטור "ויק" סטון / סייבורג, קליפורד סטיל ולארי טריינור, באמצעות צילומי ארכיון,.
היקום בו הם חיו בתקופה שלאחר המשבר מכונה ארץ-21.
היצור מן הביצה (2019) – דרק מירס שב לגלם את דמותו של אלק הולנד / היצור מן הביצה.
היקום בו הוא חי בתקופה שלאחר המשבר מכונה ארץ-19.
באפריל 2015, במטרה לחגוג את סיום עונתה השלישית של "החץ" ועונתה הראשונה של "הפלאש", "The CW" פרסמה פרומו קצר בשם "מועדון קרב גיבורי העל".
הפרומו הקצר כלל דמויות משתי הסדרות נאבקות זו בזו בקרב של גיבורים נגד נבלים.
בספטמבר 2016, "The CW" פרסמה את פרומו "מועדון קרב גיבורי העל 2.0" על מנת לקדם את תחילת עונות 17–2016, עם התוספת של סופרגירל ליקום.
בפרומו החדש רואים את החץ הירוק, פלאש, אטום, פיירסטורם, הקנרית הלבנה וסופרגירל נלחמים נגד סימולטור קרבי חדש שנוצר על ידי סיסקו ראמון ופליסיטי סמוק, בעוד ג'ון דיגל והצייד ממאדים צופים במתרחש.
לאחר שהביסו את הסימולטור, סיסקו משחרר את גורילה גרוד לזירת הסימולטור.
בינואר 2018, "The CW" הפיצה את הפרומו "לעטות מדים", בו הוצגו הגיבורים השונים עוטים את המדים שלהם במטרה לקדם את חזרתם של "החץ", "הפלאש", "אגדות המחר" ו"סופרגירל" מהפסקת אמצע העונה שלהם, וכמו כן גם לקדם את בכורת הסדרה "ברק שחור".
אחרי אירוע הקרוסאובר הראשון, "הפלאש נגד החץ" בריאן לורי מוראייטי דיבר על סדרת הספין-אוף ועל הקרוסאובר ושיבח את המפיקים על שחזור ההצלחה שבהצגת דמותו של החץ, אבל עם "טון קליל" ו"גיבור על עם כוחות אמיתיים" ב"הפלאש", וקרא לקרוסאובר "רגע מתאים של לקיחת ניצחון קצר אך ראוי לכל הנוגעים בדבר".
לורי אף אמר כי "הקרוסאובר עושה עבודה מאומצת של הבאת שתי הסדרות יחד, אם כי כנראה לא בדרך מתקבלת על הדעת שבה מרחיבים בדרך כלל את הקהל המשותף ביניהם ממה שכבר קיים בצורה רחבה".
מרדית' בורדס מ-"Birth.Movies.Death." קראה לפרקי הקרוסאובר "כיפיים" ואמרה כי "יותר מדי דברים קרו שלא היו קשורים לסדרה זו או אחרת - וזה דבר טוב.
פרקי הקרוסאובר היו בהחלט פתוחים לצופים חדשים של "הפלאש" או "החץ" (או שניהם, ככל הנראה), כשכל פרק מסודר בצורה קונהרטית עד תום שידורו, הרבה מן העלילות של הסדרות הוצגו [באירוע הקרוסאובר] בלי לבלבל צופים חדשים.
צופים חדשים של הסדרות יכלו לראות את הקרוסאובר וליהנות, אבל הצופים הוותיקים זכו לתגמול העיקרי".
ל"סופרגירל" יש כבר בעיה ברורה עם דמותו של סופרמן, שככל הנראה לא יופיע בתפקיד ראשי/משני בסדרה, ואני בטוח שיתורצו המון תירוצים למה הוא עסוק מדי מכדי לעזור לסופרגירל בבעיות שיהיו לה.
תוסיף את זה ל"החץ", "הפלאש" ו"אגדות המחר", וכנראה יהיה כבר יותר מדי מכדי ללהטט...
אני חושב שספרגירל ראויה להתחלה ללא החץ והפלאש על כתפיה, ולהיות רשאית למצוא את עצמה לפני שהיא 'נבלעת' בתוך עולם קיים".
לאחר שהקרוסאובר "עולמות אחרים" רמז בסופו על עיבוד אירוע הקרוסאובר"המשבר בעולמות האינסופיים" עבור אירוע הקרוסאובר השנתי לעונת השידורים של 20–2019, מייק סצ'יני מהאתר "Den of Geek" ציין, "יקום החץ הופך ליקום גיבורי-העל המסובך והמסוכן ביותר בהיסטוריה.
כן, זה גדול ומשוגע לפחות כמו (אולי אפילו יותר במובנים מסוימים) היקום הקולנועי של מארוול, וטוב שנהנינו מזה בזמן שיש לנו את זה, מכיוון שלא סביר שנראה אי-פעם את האהבה המדהימה הזו ל-DC קומיקס על המסך במקום אחד ובפעם אחת שוב."
שם הכותרת מספר אוגדנים תאריך הוצאה מקורי כתיבה אמנות חוברת ראשונה חוברת אחרונה Arrow Volume 1 7 10 באוקטובר 2012 24 באפריל 2013 אנדרו קרייסברג מארק גוגנהיים סרג'יו סאנדובל ג'ורג' ג'ימנז מייק גרל אריק נגויין ג'וליאן טוטינו טודסאו זרמאניסו עומר פרנצ'יס פול סי.
גאס ויקטור דרוג'יני לה-בו אנדרווד אלן ג'פרסון חואן קסטרו ויקטור דרוג'יני פול סי.
או אז, בארי מתחיל לחוות תקלות בכוחותיו במהלך משימות.
כאשר קבוצה של הכוללת את הגרועים שבאויביו, כולל החלילן ואשף האוויר, מחליטים לפתוח בהתקפה עליו, בארי מחליט לבקש עזרה מאוליבר קווין, בן בריתו ומורו הרוחני.
הסיפור ממשיך בעלילת "החץ: דור הנחשים", שיצא לאור ב-28 במרץ 2017, ומתארת את מסעם של צוות פלאש וצוות חץ שעובדים יחד במטרה לחסל את האנרגיה המוזרה שרודפת את בארי ומאיימת להורגו.
כאשר מסעם מוביל אותם למרקוביה, הם נאלצים להתמודד מול צבא של שכירי חרב ומתנקשים, ומול מנהיגם, הרוזן ולנשטיין המסתורי.
רומן רביעי בשם "החץ: מורשת קטלנית" יצא לאור בינואר 2018. הרומן נכתב על ידי המפיק "החץ" מארק גוגנהיים וג'יימס ר.
טאק, ועלילתו נעה בין סיום עונתה החמישית לבכורת עונתה השישית של "החץ".
הרומן החמישי, "הפלאש: שינויי אקלים", העוקב אחר ניסיונותיו של אשף האוויר לנקום בפלאש, יצא לאור במאי 2018
במאי 2017 הוכרז שהוצאת הספרים "Abrams Books" תוציא לאור שתי טרילוגיות לגיל חטיבת הביניים הבינונית שיתמקד בדמויותיהם של הפלאש וסופרגירל.
הרומן הראשון בטרילוגיה של הפלאש, "הפלאש: הוקוס פוקוס", יצא לאור ב-3 באוקטובר 2017, ומתרחש בציר זמן חלופי בו אירוע ה"פלאשפוינט" מעולם לא התרחש, ועל הפלאש להילחם בנבל המכונה הוקוס פוקוס, המסוגל לשלוט במוחם ובמעשיהם של אנשים.
הרומן השני, "הפלאש: ג'וני קוויק" יצא לאור ב-3 באפריל 2018, והרומן השלישי, "הפלאש: תאומי הטורנדו" יצא לאור ב-2 באוקטובר 2018.
הרומן הראשון בטרילוגיה של סופרגירל, "סופרגירל: עידן אטלנטיס", יצא לאור בנובמבר 2017, ועוסק בהתמודדותה של סופרגירל מול נחיל של אנשים בעלי יכולות מועצמים בנשיונל סיטי, וכן מול יצור ים אנושי מסתורי שנלכד על ידי המרכז לפעילויות על-טבעיות.
הרומן השני, "סופרגירל: קללת העתיקים'", יצא לאור ב-1 במאי 2018, והרומן השלישי, שכותרתו "סופרגירל: אדון האשליות", יצא לאור ב-8 בינואר 2019.
ביולי 2017 הוכרז על טרילוגיה שלישית שתיקרא "משבר הקרוסאובר", המתמקדת בקרוסאוברים בין דמויות ביקום.
הרומן הראשון, "הפלאש: הירייה המושלמת של החץ הירוק", יצא לאור ב-13 באוגוסט 2019. שני הרומנים האחרים עתידים לכלול את דמויותיהם של סופרגירל, סופרמן וחברי "אגדות המחר".
המדריך הראשון שיצא היה "החץ: גיבורים ונבלים" מאת ניק איירס, שהוצא לאור על ידי "Titan Books" בפברואר 2015. הספר תואר כספר ליווי לסדרה, ובו קטעי מידע על הדמויות השונות מהסדרה, יחד עם תיאורים, רקעים, מקורות מספרי הקומיקס, ו"המקום בו הם עומדים לקראת סוף העונה השנייה של הסדרה."
מדריך ההמשך ל"גיבורים ונבלים", שנכתב על ידי אותו מחבר ונקרא "החץ: תיק המסמכים של אוליבר קווין", הוצא לאור באוקטובר 2016, במהלך שידור עונתה החמישית של הסדרה.